Verkeersopeenhopings dalk gou geskiedenis | Nuus24
Verkeersopeenhopings dalk gou geskiedenis
Swaar reën ontwrig verkeer in Kaapstad
Druk verkeer, talle padsterftes op Vryheidsdag
Kaapstad – Die motorvervaardiger Honda het die wêreld se eerste stelsel ontwerp wat in staat is om nie net die moontlikheid van 'n verkeersopeenhoping raak te sien nie, maar om dit ook te voorkom, berig Wheels24.Dié Japannese maatskappy het gevind dat suboptimale versnelling en remming deur een bestuurder die gedrag van bestuurders agter hom kan beïnvloed tot by die punt waar verkeersopeenhopings vorm.Eksperimente wat uitgevoer is in samewerking met Tokio-universiteit se Navorsingsentrum vir Gevorderde Wetenskap enTegnologie het getoon dat die stelsel die spoed van verkeer met 'n gemiddeld van 23% kan verbeter, en voertuie agter die eerste bestuurder se brandstofverbruik met 8% kan verbeter.Honda is tans besig met padtoetse in Italië en Maleisië wat in Julie tot 'n einde sal kom, waarna die maatskappy hoop om die tegnologie op die mark beskikbaar te stel.Die stelsel verskaf nie inligting om die bestuurder te help om verkeersopeenhopings te vermy nie, maar monitor die versnelling en remming van 'n voertuig om vas te stel of dit moontlik opeenhopings kan veroorsaak. Dit gebruik dan 'n kleurstelsel om die bestuurder aan te moedig om 'n meer gelyke bestuurspatroon te volg.'n Paar stelsels kan ook met mekaar verbind word, wat die stelsel selfs meer effektief maak.– Lees hier meer.– Volg Nuus24 op Twitter.